মাইকেল হাউটন

মাইকেল হাউটন (জন্ম: ১৯৪১) একজন ব্রিটিশ বিজ্ঞানী এবং চিকিৎসাবিজ্ঞানে ২০২০ সালে নোবেল পুরস্কার বিজয়ী। কুই-লিম চু, জর্জ কুও এবং ড্যানিয়েল ডব্লিউ ব্র্যাডলির পাশাপাশি তিনি ১৯৮৯ সালে যৌথভাবে হেপাটাইটিস সি-এর আবিষ্কার করেন। তিনি ১৯৮৬ সালে যৌথভাবে হেপাটাইটিস ডি জিনোমের আবিষ্কার করেন। হেপাটাইটিস সি ভাইরাস (এইচসিভি) আবিষ্কারের ফলে রক্ত সরবরাহে এইচসিভি সনাক্ত করার জন্য ডায়াগনস্টিক রিএজেন্টগুলির দ্রুত বিকাশ ঘটে, যার ফলে রক্ত সঞ্চালনের মাধ্যমে এইচসিভি অর্জনের ঝুঁকি তিন জনের মধ্যে এক জন থেকে দুই মিলিয়ন ব্যক্তির মধ্যে একজনে নামিয়ে এনেছে। অনুমান করা হয় যে অ্যান্টিবডি পরীক্ষা প্রতি বছর কেবলমাত্র মার্কিন যুক্তরাষ্ট্রে কমপক্ষে ৪০,০০০ টি এবং বিশ্বব্যাপী আরও অনেক নতুন সংক্রমণ প্রতিরোধ করে।

হাউটন বর্তমানে ভাইরাসবিজ্ঞানে কানাডা এক্সিলেন্স রিসার্চ চেয়ার এবং আলবার্টা বিশ্ববিদ্যালয়ের ভাইরোলজির লি কা শিং প্রফেসর, যেখানে তিনি লি কা শিং অ্যাপ্লাইড ভাইরোলজি ইনস্টিটিউটের পরিচালক হিসাবে রয়েছেন। তিনি হার্ভে জে অল্টার ও চার্লস এম রাইসের সাথে ২০২০ সালে চিকিৎসাবিজ্ঞানে নোবেল পুরস্কারে ভূষিত হন।

 প্রাথমিক জীবন ও শিক্ষা
হাউটন ১৯৪৯ সালে যুক্তরাজ্যে জন্মগ্রহণ করেন।Houghton -Geburtsjahr 1949 ১৭ বছর বয়সে মাইকেল লুই পাস্তুর সম্পর্কে পড়ে অণুজীব বিজ্ঞানী হওয়ার অনুপ্রেরণা পেয়েছিলেন। মাইকেল ১৯৭২ সালে জৈবিক বিজ্ঞানের (বায়োলজিক্যাল সায়েন্স) ডিগ্রি নিয়ে পূর্ব অ্যাঙ্গলিয়া বিশ্ববিদ্যালয় থেকে স্নাতক উপাধি অর্জন করেন এবং পরবর্তীকালে ১৯৭৭ সালে কিংস কলেজ লন্ডন থেকে জৈব রসায়নে পিএইচডি শেষ করেন।

তথ্যসূত্র

বহিঃসংযোগ

বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:ব্রিটিশ নোবেল বিজয়ী
বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কিংস কলেজ লন্ডনের প্রাক্তন শিক্ষার্থী
বিষয়শ্রেণী:নাইটস ব্যাচেলর
বিষয়শ্রেণী:ইস্ট অ্যাংলিয়া বিশ্ববিদ্যালয়ের প্রাক্তন শিক্ষার্থী